માટુંગા વિસ્તારમાં ઘણાં વૃક્ષો મૉન્સૂન પહેલાં સુકાઈ ગયાં હતાં. એટલે એમની જાળવણી કરવા અને એનું નિકંદન થતું અટકાવાના હેતુથી આ વિસ્તારમાં રહેતા એન્વાયર્નમેન્ટ ઍક્ટિવિસ્ટ નિખિલ દેસાઈએ માટુંગા-સાયન વિસ્તારનાં દરેક વૃક્ષના ફોટોગ્રાફ પાડ્યા હતા અને સુધરાઈની ઑફિસમાં મોકલી દીધા હતા. આ તસવીરોને આધારે ભંડારકર રોડ પર આવેલી આ કન્સ્ટ્રક્શન સાઇટ પાસેનાં આ ત્રણે વૃક્ષોનું નિરીક્ષણ કરવામાં આવ્યું ત્યારે સુધરાઈને આ વૃક્ષોના થડમાં ૩૦-૪૦ જેટલા હોલ પાડેલા જોવા મળ્યાં હતા અને એની અંદર કેમિકલ પડેલું મળ્યું આવ્યું હતું. એટલે સુધરાઈના અધિકારીઓએ તરત માટુંગા પોલીસ-સ્ટેશનમાં વૃક્ષોની હત્યા કરવામાં આવી હોવાની ફરિયાદ નોંધાવી હતી.